ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഹംഗറി തിരഞ്ഞെടുപ്പിലെ വിജയത്തിൽ പ്രധാനമന്ത്രി വിക്ടർ ഓർബനെ പ്രധാനമന്ത്രി അഭിനന്ദിച്ചു
ഹംഗറിയിലെ പാർലമെന്റ് തിരഞ്ഞെടുപ്പിലെ വിജയത്തിൽ പ്രധാനമന്ത്രി വിക്ടർ ഓർബനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"പ്രധാനമന്ത്രി വിക്ടർ ഓർബൻ, ഹംഗറിയിലെ പാർലമെന്റ് തിരഞ്ഞെടുപ്പിലെ നിങ്ങളുടെ വിജയത്തിന് അഭിനന്ദനങ്ങൾ. ഉറ്റതും സൗഹൃദപരവുമായ ഇന്ത്യ-ഹംഗറി ബന്ധം കൂടുതൽ ശക്തിപ്പെടുത്തുന്നതിന് നിങ്ങളോടൊപ്പം തുടർന്നും പ്രവർത്തിക്കാൻ താൽപര്യത്തോടെ പ്രതീക്ഷിക്കുന്നു."
-ND-
(
മന്ത്രിസഭ
ആത്മനിര്ഭര് ഭാരത് പദ്ധതിയില് കുടിയേറ്റ തൊഴിലാളികള്ക്ക് ഭക്ഷ്യധാന്യം നല്കാനുള്ള തീരുമാനത്തിന് കേന്ദ്ര മന്ത്രിസഭായോഗം അംഗീകാരം നല്കി.
എട്ട് കോടിയോളം കുടിയേറ്റ തൊഴിലാളികള്ക്ക്/വിവിധ ഇടങ്ങളില് കുടുങ്ങിയ തൊഴിലാളികള്ക്ക്, ആളൊന്നിന് 5 കിലോഗ്രാം ഭക്ഷ്യധാന്യംവീതം രണ്ട് മാസത്തേയ്ക്ക്  കേന്ദ്ര വിഹിതത്തില് നിന്നും സൗജന്യമായി നല്കാനുള്ള തീരുമാനത്തിന് ഇന്ന് പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെ അംഗീകാരം നല്കി. ഇതിന് ഏകദേശം 2,982.27 കോടി രൂപ ഭക്ഷ്യ സബ്സിഡി ഇനത്തില് വകയിരുത്തും. ഇതു കൂടാതെ സംസ്ഥാനങ്ങളിലേയ്ക്കുള്ള ചരക്ക് നീക്കം, ഡീലര്മാരുടെ ലാഭം എന്നിവയ്ക്കായി വേണ്ടി വരുന്ന ഏകദേശം 127.25 കോടി രൂപയും കേന്ദ്ര ഗവണ്മെന്റ് പൂര്ണമായും വഹിക്കും. ഇതുപ്രകാരം, ആകെ സബ്സിഡി 3,109.52 കോടി രൂപയായി കേന്ദ്ര ഗവണ്മെന്റ് കണക്കാക്കിയിട്ടുണ്ട്.കോവിഡ് 19 മൂലം ദുരിതമനുഭവിക്കുന്ന കുടിയേറ്റ തൊഴിലാളികള്ക്ക് ഈ നടപടി ഏറെ സഹായകമാകും.
പ്രധാനമന്ത്രിയുടെ ഓഫീസ്
അമേരിക്കൻ പ്രസിഡന്റുമായി പ്രധാനമന്ത്രിയുടെ കൂടിക്കാഴ്ച
യുഎസ്എയിൽ ഔദ്യോഗിക സന്ദർശനം നടത്തുന്ന പ്രധാനമന്ത്രി ശ്രീ നരേന്ദ്ര മോദിക്ക് വൈറ്റ് ഹൗസ്സിൽ അമേരിക്കൻ പ്രസിഡന്റ് ജോസഫ് ബൈഡനും പ്രഥമ വനിത ഡോ. ജിൽ ബൈഡനും ചേർന്ന് ആചാരപരമായ സ്വീകരണം നൽകി. ആയിരക്കണക്കിന് ഇന്ത്യൻ-അമേരിക്കക്കാരും പ്രധാനമന്ത്രിക്കുള്ള സ്വീകരണ ചടങ്ങിൽ സന്നിഹിതരായിരുന്നു.
തുടർന്ന് , പ്രധാനമന്ത്രി, പ്രസിഡന്റ് ബൈഡനുമായി നിയന്ത്രിതവും പ്രതിനിധി തലത്തിലുള്ളതുമായ ഉൽപാദനപരമായ സംഭാഷണങ്ങൾ നടത്തി. വ്യാപാരം, നിക്ഷേപം, പ്രതിരോധം, സുരക്ഷ, ഊർജം, കാലാവസ്ഥാ വ്യതിയാനം, ജനങ്ങൾ തമ്മിലുള്ള ബന്ധം തുടങ്ങിയ മേഖലകളിൽ വ്യാപിച്ചുകിടക്കുന്ന ഇരുരാജ്യങ്ങളും തമ്മിലുള്ള ദീർഘകാല സൗഹൃദവും വളർന്നുവരുന്ന സഹകരണവും നേതാക്കൾ എടുത്തുപറഞ്ഞു.
ഇരു നേതാക്കളും പരസ്പര വിശ്വാസത്തിനും ധാരണയ്ക്കും ഒപ്പം ഇരു രാജ്യങ്ങളും തമ്മിലുള്ള പങ്കിട്ട മൂല്യങ്ങൾക്കും അടിവരയിട്ടു, ഇത് ബന്ധത്തെ പുതിയ തലങ്ങളിലേക്ക് കൊണ്ടുപോകുന്നതിന് ശക്തമായ അടിത്തറ നൽകുന്നു. ക്രിട്ടിക്കൽ ആന്റ് എമർജിംഗ് ടെക്നോളജീസ്  പോലുള്ള സംരംഭങ്ങളിലൂടെ കൈവരിച്ച ദ്രുതഗതിയിലുള്ള പുരോഗതിയെയും പ്രതിരോധശേഷിയുള്ള വിതരണ ശൃംഖല കെട്ടിപ്പടുക്കുന്നതിനുള്ള തന്ത്രപരമായ സാങ്കേതിക സഹകരണം ഉയർത്താനുള്ള അതിയായ ആഗ്രഹത്തെയും അവർ അഭിനന്ദിച്ചു. നിർണായക ധാതുക്കളിലും ബഹിരാകാശ മേഖലകളിലും ആഴത്തിലുള്ള സഹകരണത്തെ അവർ സ്വാഗതം ചെയ്തു.
കാലാവസ്ഥാ വ്യതിയാനത്തെ ചെറുക്കുന്നതിനും സുസ്ഥിരമായ ഭാവി കൈവരിക്കുന്നതിനുമുള്ള തങ്ങളുടെ പ്രതിബദ്ധത ഇരു നേതാക്കളും ആവർത്തിച്ചു. ശുദ്ധവും പുനരുപയോഗിക്കാവുന്നതുമായ ഊർജ്ജം പ്രോത്സാഹിപ്പിക്കുന്നതിനും കാലാവസ്ഥാ സംരംഭങ്ങളിൽ സഹകരിക്കുന്നതിനുമുള്ള മാർഗ്ഗങ്ങൾ അവർ ചർച്ച ചെയ്തു.
തങ്ങളുടെ ജനങ്ങളുടെയും ആഗോള സമൂഹത്തിന്റെയും പ്രയോജനത്തിനായി ഇന്ത്യയും യുഎസ്എയും തമ്മിലുള്ള ബഹുമുഖ സമഗ്രമായ ആഗോള തന്ത്രപരമായ പങ്കാളിത്തം കൂടുതൽ ആഴത്തിലാക്കാനുള്ള തങ്ങളുടെ ദൃഢനിശ്ചയം ഇരു നേതാക്കളും പ്രകടിപ്പിച്ചു. പരസ്പര താൽപ്പര്യമുള്ള മേഖലാ ആഗോള തലങ്ങളിലെ വിഷയങ്ങളും ചർച്ചയിൽ ഉൾപ്പെട്ടു.
പ്രസിഡന്റ് ബൈഡനും പ്രഥമ വനിതയും നൽകിയ ഊഷ്മളമായ സ്വീകരണത്തിന് പ്രധാനമന്ത്രി നന്ദി അറിയിച്ചു. 2023 സെപ്റ്റംബറിൽ ന്യൂഡൽഹിയിൽ നടക്കുന്ന ജി 20 നേതാക്കളുടെ ഉച്ചകോടിക്കായി പ്രസിഡന്റ് ബൈഡനെ സ്വാഗതം ചെയ്ത അദ്ദേഹം, അതിനായി താൻ ഉറ്റു നോക്കുകയാണെന്നും പറഞ്ഞു. പ്രതീക്ഷിച്ചു.
-ND-
(
രാസവസ്തു, രാസവളം മന്ത്രാലയം
പ്രധാൻ മന്ത്രി ജൻ ഔഷധി പദ്ധതിയുടെ കീഴിൽ, രാജ്യത്തുടനീളം 750 സ്ഥലങ്ങളിൽ ആസാദി കാ അമൃത് മഹോത്സവ് ആഘോഷിച്ചു
ന്യൂ ഡൽഹി: ഒക്ടോബർ 12, 2021
പ്രധാൻ മന്ത്രി ജൻ ഔഷധി പദ്ധതി നടപ്പാക്കുന്ന ഫാർമസ്യൂട്ടിക്കൽസ് വകുപ്പിന് കീഴിലുള്ള ഫാർമസ്യൂട്ടിക്കൽസ് & മെഡിക്കൽ ഡിവൈസ്സ് ബ്യൂറോ ഓഫ് ഇന്ത്യ  രാജ്യത്തെ എല്ലാ സംസ്ഥാന/കേന്ദ്രഭരണ പ്രദേശങ്ങളിലെ 750 സ്ഥലങ്ങളിൽ ഒക്ടോബര് 10-ആം തിയതി ആസാദി കാ അമൃത് മഹോത്സവ് ആഘോഷിച്ചു.
34 പ്രധാന സ്ഥലങ്ങളിലും, രണ്ട് പ്രസിദ്ധമായ ഇടങ്ങളിലും, ഒരു ദിവസത്തെ പരിപാടി സംഘടിപ്പിച്ചു. ഇവിടങ്ങളിൽ ആരോഗ്യ പരിശോധന ക്യാമ്പുകൾ നടത്തുകയും, 75 വയസ്സ് മുതൽ പ്രായമുള്ള മുതിർന്ന പൗരന്മാർക്ക് ഫസ്റ്റ് എയ്ഡ് കിറ്റുകൾ സൗജന്യമായി നൽകുകയും ചെയ്തു.
മറ്റ് 714 ഇടങ്ങളിൽ, 75 ഫസ്റ്റ് എയ്ഡ് കിറ്റുകൾ വീതം, 75 വയസ്സ് മുതൽ പ്രായമുള്ള മുതിർന്ന പൗരന്മാർക്ക് നൽകി. പൊതുജനങ്ങൾക്കും, ഡോക്ടർമാർക്കും, ആരോഗ്യ പ്രവർത്തകർക്കും, നഴ്സുമാർക്കും, ജൻ ഔഷധി മിത്രമാർക്കും, മറ്റ് തത്പര കക്ഷികൾക്കും ജൻ ഔഷധി പദ്ധതിയെ കുറിച്ചുള്ള ബോധവൽക്കരണ പരിപാടിയും ഇവിടങ്ങളിൽ സംഘടിപ്പിച്ചു.
50000-ത്തിൽ പരം പേർക്ക് PMBJP ഉത്പന്നങ്ങൾ അടങ്ങിയ ഫസ്റ്റ് എയ്ഡ് കിറ്റുകൾ നൽകി. പ്രധാന മന്ത്രിയുടെ സന്ദേശം അടങ്ങിയ ലഘു ലേഖനവും കിറ്റിനൊപ്പം ഉണ്ടായിരുന്നു. ഒരു ലക്ഷത്തോളം പേർ ആരോഗ്യ പരിശോധന ക്യാമ്പുകളിൽ പങ്കെടുത്തു.
RRTN
(Visitor Counter : 147
പ്രധാനമന്ത്രിയുടെ ഓഫീസ്
കേന്ദ്രമന്ത്രി ശ്രീ രാം വിലാസ് പാസ്വാന്റെ വിയോഗത്തില് പ്രധാനമന്ത്രി അനുശോചിച്ചു
കേന്ദ്രമന്ത്രി ശ്രീ രാം വിലാസ് പാസ്വാന്റെ വിയോഗത്തില് പ്രധാനമന്ത്രി ശ്രീ നരേന്ദ്ര മോദി ദു:ഖം രേഖപ്പെടുത്തി. 'വാക്കുകള്ക്കപ്പുറത്ത് ഞാന് ദുഖിതനാണ്. നമ്മുടെ രാജ്യത്ത് ഒരിക്കലും നികത്താനാകാത്ത ഒരു ശൂന്യതയുണ്ടായിരിക്കുന്നു. ശ്രീ രാം വിലാസ് പാസ്വാന് ജിയുടെ നിര്യാണം വ്യക്തിപരമായ നഷ്ടമാണ്. എനിക്ക് ഒരു സുഹൃത്തിനെ നഷ്ടപ്പെട്ടു; ഏറെ വിലമതിക്കുന്ന സഹപ്രവര്ത്തകനും ഓരോ ദരിദ്രനും മാന്യമായ ജീവിതം നയിക്കുന്നുവെന്ന് ഉറപ്പാക്കാന് അതിയായ അഭിനിവേശമുള്ള ഒരാളുമായിരുന്നു അദ്ദേഹം'. തുടര്ച്ചയായ ട്വീറ്റുകളില് പ്രധാനമന്ത്രി പറഞ്ഞു.
'കഠിനാധ്വാനത്തിലൂടെയും നിശ്ചയദാര്ഡ്യത്തിലൂടെയും ശ്രീ രാം വിലാസ് പാസ്വാന് ജി രാഷ്ട്രീയത്തില് ഉയര്ന്നു. ഒരു യുവ നേതാവെന്ന നിലയില്, അടിയന്തരാവസ്ഥയില് സ്വേച്ഛാധിപത്യത്തെയും നമ്മുടെ ജനാധിപത്യത്തിനെതിരായ ആക്രമണത്തെയും അദ്ദേഹം എതിര്ത്തു. ശ്രദ്ധേയമായ പാര്ലമെന്റേറിയനും മന്ത്രിയുമായിരുന്ന അദ്ദേഹം നിരവധി നയ മേഖലകളില് ശാശ്വത സംഭാവനകള് നല്കി.
പാസ്വാന് ജിയുമായി ചേര്ന്ന് പ്രവര്ത്തിക്കുന്നത് അവിശ്വസനീയമായ അനുഭവമാണ്. മന്ത്രിസഭാ യോഗങ്ങളിലെ അദ്ദേഹത്തിന്റെ ഇടപെടലുകള് ഉള്ക്കാഴ്ചയും രാഷ്ട്രീയ വിവേകവുമുള്ളതായിരുന്നു. രാഷ്ട്രതന്ത്രം മുതല് ഭരണ പ്രശ്നങ്ങള് പരിഹരിക്കുന്നതില് വരെ അദ്ദേഹം മിടുക്കനായിരുന്നു. അദ്ദേഹത്തിന്റെ കുടുംബത്തിനും അനുയായികള്ക്കും അനുശോചനം. ഓം ശാന്തി'. പ്രധാനമന്ത്രി പറഞ്ഞു.
വാര്ത്താവിതരണ പ്രക്ഷേപണ മന്ത്രാലയം
"ഭരണഘടനയുടെ നിർമ്മാണം"- ഇ-ഫോട്ടോ പ്രദർശനം, "ചിത്രാഞ്ജലി@75" - വെർച്വൽ ഫിലിം പോസ്റ്റർ പ്രദർശനം എന്നിവ ശ്രീ അനുരാഗ് ഠാക്കൂർ ഉദ്ഘാടനം ചെയ്തു
ന്യൂ ഡൽഹി: ആഗസ്റ്റ് 27, 2021
"ഭരണഘടനയുടെ നിർമ്മാണം"  - ഇ-ഫോട്ടോ പ്രദർശനം, "ചിത്രാഞ്ജലി@75" - വെർച്വൽ ഫിലിം പോസ്റ്റർ പ്രദർശനം എന്നിവ കേന്ദ്ര വാർത്താ വിതരണ പ്രക്ഷേപണ മന്ത്രി ശ്രീ അനുരാഗ് ഠാക്കൂർ, കേന്ദ്ര വിനോദസഞ്ചാര സാംസ്കാരിക മന്ത്രി ശ്രീ ജി കിഷൻ റെഡ്ഡി എന്നിവർ ചേർന്ന് ഉദ്ഘാടനം ചെയ്തു. വാർത്താ വിതരണ പ്രക്ഷേപണ സഹമന്ത്രി ഡോ. എൽ. മുരുകൻ, സാംസ്കാരിക സഹമന്ത്രിമാരായ ശ്രീ അർജുൻ റാം മേഘ്വാൾ, ശ്രീമതി മീനാക്ഷി ലേഖി എന്നിവർ ചടങ്ങിൽ പങ്കെടുത്തു.
ആസാദി കാ അമൃത് മഹോത്സവത്തോടനുബന്ധിച്ച് കേന്ദ്ര വാർത്താ വിതരണ പ്രക്ഷേപണ മന്ത്രാലയം നടത്തുന്ന ഐകോണിക് വാരാഘോഷത്തിന്റെ ഭാഗമായാണ് പരിപാടി സംഘടിപ്പിച്ചത്.
ഭരണഘടന നിർമ്മാണത്തെക്കുറിച്ച് ജനങ്ങളെ ബോധവൽക്കരിക്കുക എന്നതാണ് ഇ-ഫോട്ടോ പ്രദർശനത്തിന്റെ ഉദ്ദേശ്യം എന്ന് ചടങ്ങിൽ സംസാരിച്ച ശ്രീ അനുരാഗ് ഠാക്കൂർ പറഞ്ഞു. ഇത് യുവാക്കളെ അവരുടെ അവകാശങ്ങൾ ഓർമ്മപ്പെടുത്തുകയും രാജ്യത്തോടുള്ള അവരുടെ കടമകളെക്കുറിച്ച് ബോധവൽക്കരിക്കുകയും ചെയ്യും.
ചിത്രാഞ്ജലി@75 ഇന്ത്യൻ സിനിമയുടെ 75 വർഷത്തെ പ്രതിനിധീകരിക്കുന്നതാണ് എന്ന് മന്ത്രി പറഞ്ഞു. ഇത് നമ്മുടെ സ്വാതന്ത്ര്യസമര സേനാനികളുടെയും, സാമൂഹിക പരിഷ്കർത്താക്കളുടെയും, സൈനികരുടെ വീരതയുടെയും പവിത്രമായ ഓർമ്മകൾ ഉണർത്തുമെന്ന് തനിക്ക് ഉറപ്പുള്ളതായി മന്ത്രി പറഞ്ഞു. പോസ്റ്റർ പ്രദർശനത്തിൽ അത്തരം 75 ഐകോണിക് സിനിമകൾ ഉൾപ്പെടുത്താൻ ശ്രമിച്ചിട്ടുണ്ടെന്നും അദ്ദേഹം കൂട്ടിച്ചേർത്തു.
ശ്രീ ഠാക്കൂറിനൊപ്പം ശ്രീ റെഡ്ഡി, ഡോ. എൽ. മുരുകൻ, ശ്രീ അർജുൻ റാം മേഘ്വാൾ, ശ്രീമതി മീനാക്ഷി ലേഖി എന്നിവർ ചേർന്ന് പ്രദർശനത്തിൽ നിന്നുള്ള ചിത്രങ്ങളുടെ ഒരു കൊളാഷ് പ്രകാശനം ചെയ്തു.
'ഭരണഘടനയുടെ നിർമ്മാണം' ചിത്രീകരിക്കുന്ന ഇ-ബുക്കിൽ 25-ഓളം അപൂർവ ചിത്രങ്ങൾ ഉൾപ്പെടുന്നുണ്ട്. ഓൾ ഇന്ത്യ റേഡിയോ ആർക്കൈവ്സ്, ഫിലിംസ് ഡിവിഷൻ എന്നിവയിൽ നിന്ന് ശേഖരിച്ച വീഡിയോകളിലേക്കും പ്രസംഗങ്ങളിലേക്കും ഇതിൽ നിന്ന് ലിങ്കുകളുമുണ്ട്.
സ്വാതന്ത്ര്യസമരത്തിന്റെ വിവിധ വശങ്ങളെക്കുറിച്ച് ഒരു വർഷം കൊണ്ട് പ്രസിദ്ധീകരിക്കാൻ ഉദ്ദേശിക്കുന്ന ഇ-പുസ്തക പരമ്പരയിലെ ആദ്യത്തേതാണ് ഇത്.
ഹിന്ദിയിലും, ഇംഗ്ലീഷിലും, മലയാളം ഉൾപ്പെടെ 11 മറ്റ് ഭാഷകളിലും ഇ-ബുക്ക് ലഭ്യമാകും. ഇ-ബുക്ക്, https://constitution-of-india.in/ ൽ ലഭ്യമാണ്. വെർച്വൽ പ്രദർശനത്തിൽ, വീഡിയോകളുടെയും പ്രസംഗങ്ങളുടെയും ഒരു ശേഖരവും ഇ-സർട്ടിഫിക്കറ്റ് ലഭിക്കുന്ന ചോദ്യോത്തര പരിപാടിയും ഇതിൽ ഉണ്ട്.
RRTN/SKY
പ്രധാനമന്ത്രിയുടെ ഓഫീസ്
അരുണാചൽ പ്രദേശിലെ പരശുരാമ കുണ്ഡ് ഉത്സവത്തിന്റെ ദൃശ്യങ്ങൾ പ്രധാനമന്ത്രി പങ്കുവെച്ചു
അരുണാചൽ പ്രദേശിലെ പരശുരാമ കുണ്ഡ് ഉത്സവത്തിന്റെ ദൃശ്യങ്ങൾ പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
അരുണാചൽ പ്രദേശ് മുഖ്യമന്ത്രി ശ്രീ പേമ ഖണ്ഡുവിന്റെ ട്വീറ്റ് ത്രെഡ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു;
"ഒരു ആനന്ദകരമായ അനുഭവം പോലെ തോന്നുന്നു, അരുണാചൽ പ്രദേശ് പര്യവേക്ഷണം ചെയ്യാനുള്ള അതുല്യമായ അവസരം."
പ്രധാനമന്ത്രിയുടെ ഓഫീസ്
രാജ്യസഭാംഗം ശ്രീ. രാജീവ് സാതവിന്റെ നിര്യാണത്തിൽ പ്രധാമന്ത്രി അനുശോചിച്ചു
രാജ്യസഭാംഗം ശ്രീ. രാജീവ് സാതവിന്റെ നിര്യാണത്തിൽ പ്രധാമന്ത്രി ശ്രീ. നരേന്ദ്ര മോദി ദുഃഖം രേഖപ്പെടുത്തി
ഒരു ട്വീറ്റിൽ പ്രധാനമന്ത്രി പറഞ്ഞു : " പാർലമെന്റിലെ എന്റെ സുഹൃത്ത് ശ്രീ. രാജീവ് സാതവിന്റെ ദേഹവിയോഗത്തിൽ വേദനിക്കുന്നു. ശ്രീ രാജീവ് സതവ് ജി, വളരെയധികം കഴിവുള്ള ഉയർന്നു വരുന്ന ഒരു നേതാവായിരുന്നു. അദ്ദേഹത്തിന്റെ കുടുംബത്തിനും സുഹൃത്തുക്കൾക്കും അനുയായികൾക്കും അനുശോചനം. ഓം ശാന്തി.
ധനകാര്യ മന്ത്രാലയം
ഇന്ത്യ ലോക ബാങ്കുമായി വായ്പാ കരാര് ഒപ്പുവച്ചു
മേഘാലയ കമ്മ്യൂണിറ്റി ലെഡ് ലാന്ഡ്സ്കേപ്പ്സ് മാനേജ്മെന്റ് പ്രോജക്ടിനു വേണ്ടി ഇന്ത്യയും ലോക ബാങ്കുമായി 48 ദശലക്ഷം ഡോളറിന്റെ വായ്പാ കരാര് ഒപ്പുവച്ചു. കേന്ദ്ര ഗവണ്മെന്റിനു വേണ്ടി സാമ്പത്തിക കാര്യ വകുപ്പ് ജോയിന്റ് സെക്രട്ടറി ശ്രീ സമീര് കുമാര് ഖരേയും ലോക ബാങ്കിനു വേണ്ടി ആക്ടിങ്ങ് കണ്ട്രി ഡയറക്ടര് ഹിഷാം എ. അബ്ദോ കഹീനുമാണ് കരാറില് ഒപ്പിട്ടത്. മേഘാലയ ഗവണ്മെന്റ് സെക്രട്ടറിയും കമ്മീഷണറും മേഘാലയ ബേസിന് ഡവലപ്മെന്റ് അതോറിറ്റിയുടെ സിഇഒയുമാ ശ്രീ പി. സമ്പത്ത് കുമാറും ഹിഷാം എ. അബ്ദോ കഹീനും ചേര്ന്ന് പദ്ധതി കരാറില് ഒപ്പുവച്ചു. 2023 ജൂണ് 30 ഓടു കൂടിയാണ് പദ്ധതി പൂര്ത്തീകരിക്കേണ്ടത്.
(Visitor Counter : 62
സമാധാനപരമായ ആവശ്യങ്ങള്ക്ക് ബഹിരാകാശത്തിന്റെ ഉപയോഗവും പര്യവേക്ഷണവും സംബന്ധിച്ച് ഇന്ത്യയും ഇന്തോനേഷ്യയും തമ്മിലുള്ള കരാറിന്
പ്രധാനമന്ത്രി നരേന്ദ്ര മോദിയുടെ അധ്യക്ഷതയില് നടന്ന കേന്ദ്രമന്ത്രിസഭാ യോഗം മുന്കാല പ്രാബല്യത്തോടെ അനുമതി നല്കി. 2018 മെയ് 30 ന് ജക്കാര്ത്തയില്വെച്ചാണു കരാര് ഒപ്പിട്ടു കൈമാറിയത്.
വിശദാംശങ്ങള്:
ബഹിരാകാശ ശാസ്ത്രം, ബഹിരാകാശ പര്യവേക്ഷണം, ബഹിരാകാശ സാങ്കേതിക വിദ്യ ഉപയോഗപ്പെടുത്തല്, ഭൂമിയുടെ റിമോട്ട് സെന്സിംഗ്, ഏകീകൃത ബി ഐ എ കെ ടിടിസി സ്റ്റേഷന്റെ നടത്തിപ്പും പരിപാലനവും, ഗ്രൗണ്ട് സ്റ്റേഷനു സൗകര്യമൊരുക്കല്, ഐ.ആര്.ഐ.എം.എസ്. സ്റ്റേഷനുകള്ക്ക് സൗകര്യമൊരുക്കല്, പി എ എന് നിര്മിത ഉപഗ്രഹങ്ങളുടെ വിക്ഷേപണത്തെ പിന്തുണയ്ക്കല്, ഗ്രൗണ്ട് സ്റ്റേഷനുകള് ഉപയോഗപ്പെടുത്തല് തുടങ്ങിയ മേഖലകളില് സഹകരണം സാധ്യമാക്കുന്നതാണ് ഈ കരാര്.
സവിശേഷ പ്രവര്ത്തനങ്ങള് നടത്തുന്നതിനുള്ള ക്രമീകരണവും കരാര് വഴി സാധിക്കും. ഡി.ഒ.എസ്.്/ ഐ.എസ്.ആര്.ഒ. ഇന്ഡോനേഷ്യന് നാഷണല് ഇന്സ്റ്റിറ്റ്യൂട്ട് ഓഫ് എയറോനോട്ടിക്സ് ആന്ഡ് സ്പേസ്  എന്നിവയില്നിന്നുള്ള പ്രതിനിധികള് ഉള്പ്പെടുന്ന സംയുക്ത പ്രവര്ത്തക സംഘത്തെ കരാറിന്റെ ലക്ഷ്യപ്രാപ്തിക്കായി രൂപപ്പെടുത്താനും സാധിക്കും.
പ്രധാന ഫലം
കരാര് ഒപ്പുവയ്ക്കുന്നത് ഇന്ത്യയും തമ്മിലുള്ള സഹകരണത്തെ ശക്തിപ്പെടുത്തും. കരാര് ഐ എസ് ആര് ഒയുടെ ടിടിസി സ്റ്റേഷനുകളും ആര് ഐ എം എസ് സ്റ്റേഷനുകളും ഇന്ഡോനേഷ്യയില് തുടങ്ങുന്നതിന് സഹായകമാകും
പശ്ചാത്തലം
ഇന്ത്യയും ഇന്ഡോനേഷ്യയും രണ്ടു ദശാബ്ദത്തിലേറെയായി ബഹിരാകാശ രംഗത്തു സഹകരണം തുടര്ന്നുവരുന്നു. ഇസ്രോയുടെ ബഹിരാകാശ ഗവേഷണ സ്ഥാപനമായ ടെലിമെട്രി ട്രാക്കിങ് ആന്ഡ് കമാന്ഡ്  ഇസ്രോയുടെ ലോഞ്ചിങ്, സാറ്റലൈറ്റ് മിഷീനുകള് എന്നിവയ്ക്കായി ഇന്ത്യന് സ്പേസ് റിസര്ച്ച് ഓര്ഗനൈസേഷന്  ഇന്തോനേഷ്യയില് ബഹിരാകാശ സ്ഥാപനങ്ങള് സ്ഥാപിച്ചിട്ടുണ്ട്. 1997-ലും 2002 ലും ഒപ്പുവെച്ച ഏജന്സി തലത്തിലുള്ള  ധാരണാപത്രങ്ങളുടെ കീഴിലായിരുന്നു ഈ സഹകരണം. 1997ലെ ധാരണാപത്രം അനുസരിച്ച്, നടത്തിപ്പ്, പരിപാലനം, ഉപയോഗം എന്നിവയ്ക്കുള്ള അവകാശം നിലനിര്ത്തിക്കൊണ്ട് ഉപകരണം പേര് അഞ്ചു വര്ഷത്തിനകം ലാപാനു കൈമാറേണ്ടതായിരുന്നു.
മുകളില് പറഞ്ഞതനുസരിച്ച്, ഗവണ്മെന്റ് തലത്തില് ഐഎസ്ആര്ഒയും ലാപാനും സഹകരണം ഉറപ്പാക്കുകയും സമാധാനപരമായ ആവശ്യങ്ങള്ക്കായി ബഹിരാകാശത്തിന്റെ പര്യവേക്ഷണത്തിനും ഉപയോഗത്തിനുമായി ഇന്ത്യയും ഇന്തോനേഷ്യയും തമ്മില് ഒരു കരട് കരാര് തയ്യാറാക്കുകയും ഇന്ത്യയും ഇന്തോനേഷ്യയും തമ്മില് 2018 ഏപ്രില് 23 മുതല് 26 വരെ ജക്കാര്ത്തയില് നടന്ന കൂടിക്കാഴ്ച്ചയില് പരസ്പരം ചര്ച്ച ചെയ്യുകയുമുണ്ടായി. വിദേശകാര്യ മന്ത്രാലയത്തിന്റെയും പ്രധാനമന്ത്രിയുടെയും അംഗീകാരം നേടിയ ശേഷം പ്രധാനമന്ത്രിയുടെ സന്ദര്ശന വേളയില് 2018 മെയ് 30 ന് ഇന്ഡോനേഷ്യയില് വെച്ചാണു കരാര് ഒപ്പുവെക്കപ്പെട്ടത്.
പ്രധാനമന്ത്രിയുടെ ഓഫീസ്
ആദ്യ സിംഗപ്പൂർ ഓപ്പൺ കിരീടം നേടിയ പി വി സിന്ധുവിനെ പ്രധാനമന്ത്രി അഭിനന്ദിച്ചു
ആദ്യമായി സിംഗപ്പൂർ ഓപ്പൺ കിരീടം നേടിയ പി വി സിന്ധുവിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഇത് രാജ്യത്തിന് അഭിമാന നിമിഷമാണെന്നും ഭാവി കളിക്കാർക്ക് പ്രചോദനം നൽകുമെന്നും ശ്രീ മോദി പറഞ്ഞു.
കേന്ദ്ര കായിക മന്ത്രി ശ്രീ അനുരാഗ് സിംഗ് താക്കൂറിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
"ആദ്യമായി സിംഗപ്പൂർ ഓപ്പൺ കിരീടം നേടിയ പി സിന്ധുവിനെ ഞാൻ അഭിനന്ദിക്കുന്നു. അവർ വീണ്ടും തന്റെ അസാധാരണമായ കായിക കഴിവുകൾ പ്രകടിപ്പിക്കുകയും വിജയം നേടുകയും ചെയ്തു. ഇത് രാജ്യത്തിന് അഭിമാന നിമിഷമാണ്, ഭാവി കളിക്കാർക്ക് ഇത് പ്രചോദനം നൽകും."
-ND-
(
യുവജനകാര്യ, കായിക മന്ത്രാലയം
54 കായിക താരങ്ങൾ ഉൾപ്പെടുന്ന 88 അംഗ ഇന്ത്യൻ സംഘം ടോക്കിയോയിൽ എത്തി
ന്യൂ ഡൽഹി, ജൂലൈ 17, 2021
54 കായിക താരങ്ങൾ ഉൾപ്പെടുന്ന 88 അംഗ ഇന്ത്യൻ സംഘം ടോക്കിയോയിലെ നരീട്ട അന്താരാഷ്ട്രാ വിമാനത്താവളത്തിൽ ഇന്ന് എത്തിച്ചേർന്നു. ഇന്ത്യൻ സംഘത്തെ സ്വീകരിക്കാനായി കുർബേയ് നഗര പ്രതിനിധി വിമാനത്താവളത്തിലെത്തിയിരുന്നു. യുവജനകാര്യ-കായിക മന്ത്രാലയത്തിന്റെ ചുമതലയുള്ള കേന്ദ്ര മന്ത്രി ശ്രീ അനുരാഗ് ഠാക്കൂർ, സഹമന്ത്രി ശ്രീ നിസിത്പ്രമാണിക് എന്നിവരുടെ നേതൃത്വത്തിൽ സംഘത്തിന് ഇന്നലെ രാത്രി ഇന്ദിരാഗാന്ധി അന്താരാഷ്ട്ര വിമാനത്താവളത്തിൽ യാത്രയയപ്പും ആശംസകളും നൽകിയിരുന്നു.
ബാഡ്മിന്റൺ, അമ്പെയ്ത്ത്, ഹോക്കി, ജൂഡോ, നീന്തൽ, ഭാരോദ്വഹനം, ജിംനാസ്റ്റിക്സ്, ടേബിൾ ടെന്നീസ് എന്നീ 8 ഇനങ്ങളിലായി മത്സരിക്കുന്ന താരങ്ങളും സഹായികളും ആണ് ഇന്നലെ രാത്രി ന്യൂഡൽഹിയിൽ നിന്നും ടോക്യോയിലേക്ക് യാത്രതിരിച്ചത്. 127 താരങ്ങൾ ആണ് ടോക്കിയോ ഒളിമ്പിക്സിൽ ഇന്ത്യയ്ക്കായി മത്സരിക്കുക. ഇത് ഒരു ഒളിമ്പിക്സിൽ ഇന്ത്യയെ പ്രതിനിധീകരിക്കുന്ന ഏറ്റവും വലിയ സംഘമാണ്.
ടോക്യോ ഒളിമ്പിക്സ് 2020 എന്നത് രാജ്യത്തെ സംബന്ധിച്ച് സുപ്രധാനമായ ഒരു സംഭവം ആണ് എന്ന് വിശേഷിപ്പിച്ച ശ്രീ അനുരാഗ് ഠാക്കൂർ, സംഘത്തിന് ആശംസ നേർന്നു കൊണ്ടുള്ള തന്റെ പ്രഭാഷണത്തിനിടെ, മത്സരിക്കുന്ന എല്ലാ താരങ്ങൾക്കും 135 കോടി ഭാരതീയരുടെ ആശംസകൾ ഉണ്ട് എന്നും ഓർമിപ്പിച്ചു. രാജ്യത്തിനായി മത്സരിക്കുന്ന വേളകൾ മാനസിക പോരാട്ടങ്ങളുടെ വേദിയാണെന്നും, ഓരോ താരത്തിന്റെയും മാനസിക ശക്തിയാണ് അവരുടെ പ്രകടനത്തിൽ പ്രതിഫലിക്കുക എന്നും ചൂണ്ടിക്കാട്ടിയ ശ്രീ ഠാക്കൂർ അതുകൊണ്ടുതന്നെ താരങ്ങൾ കരുത്തരായി തുടരണമെന്നും ഓർമ്മിപ്പിച്ചു.
(Visitor Counter : 156
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
കൊപ്രയ്ക്ക് 2022 സീസണിലെ താങ്ങുവിലയ്ക്ക്  മന്ത്രിസഭ അംഗീകാരം നല്കി
ലാഭത്തിന്റെ കുറഞ്ഞത് 50 ശതമാനം എം.എസ്.പി ഉറപ്പ് നല്കുന്നു
കൊപ്രയ് 2022 സീസണിലെ താങ്ങുവിലയ്ക്ക് ക്ക് പ്രധാനമന്ത്രി ശ്രീ നരേന്ദ്ര മോദി അദ്ധ്യക്ഷനായ മന്ത്രിസഭയുടെ സാമ്പത്തിക കാര്യ സമിതി അംഗീകാരം നല്കി.
ശരാശരി ഗുണനിലവാരം മുള്ള മിൽ കൊപ്രയുടെ താങ്ങുവില 2021 ലെ ക്വിന്റലിന് 10,335/ ല് നിന്ന് 2022 സീസണില് 10,590/ രൂപയായി വര്ദ്ധിപ്പിച്ചു. ഉണ്ട കൊപ്രയുടെ എം.എസ്.പി 2021ലെ ക്വിന്റലിന് 10,600രൂപ എന്നതില് നിന്ന് 2022 സീസണില് 11,000 രൂപയായും ഉയര്ത്തി. അഖിലേന്ത്യാതലത്തില് കണക്കാക്കിയിട്ടുള്ള ശരാശരി ഉല്പ്പാദനചെലവിന്റെ 51.85 ശതമാനം മില്ലിംഗ കൊപ്രയ്ക്കും 57.73% ഉണ്ടകൊപ്രയ്ക്കും വരുമാനം ഉറപ്പാക്കുന്നതിനാണ് ഇത്. 2018-19 ബജറ്റില് കേന്ദ്ര ഗവണ്മെന്റ് പ്രഖ്യാപിച്ചത് പോലെ, അഖിലേന്ത്യാതലത്തിലുള്ള ശരാശരി ഉല്പ്പാദനച്ചെലവിന്റെ 1.5 മടങ്ങ് എങ്കിലും എം.എസ്.പിയായി നിശ്ചയിക്കുക എന്ന തത്വത്തിന് അനുസൃതമായാണ് 2022 സീസണിലെ കൊപ്രയുടെ എം.എസ്.പിയിലെ വര്ദ്ധനവ്,
അഗ്രികള്ച്ചറല് കോസ്റ്റ് ആന്ഡ് പ്രൈസ്  കമ്മിഷന്റെ ശിപാര്ശയുടെ അടിസ്ഥാനത്തിലാണ് തീരുമാനം.
2022-ഓടെ കര്ഷകരുടെ വരുമാനം ഇരട്ടിയാക്കുന്നതിനുള്ള സുപ്രധാനവും പുരോഗമനപരവുമായ ചുവടുവെപ്പുകളില് ഒന്നായ ഇത് കുറഞ്ഞത് 50 ശതമാനം ലാഭം ഉറപ്പാക്കുന്നു.
 ദേശീയ സഹകരണ ഉപഭോക്തൃ ഫെഡറേഷന് ഓഫ് ഇന്ത്യ ലിമിറ്റഡും  തുടര്ന്നും പ്രവര്ത്തിക്കും.
റോഡ് ഗതാഗത, ഹൈവേ മന്ത്രാലയം
വിശദമായ അപകട റിപ്പോർട്ടിനും, ഇൻഷുറൻസ് സർട്ടിഫിക്കറ്റിൽ സാധുതയുള്ള മൊബൈൽ നമ്പർ ഉൾപ്പെടുത്തുന്നതിനുമായി വിജ്ഞാപനം പുറപ്പെടുവിച്ചു
വിശദമായ അപകട റിപ്പോർട്ടും , ഇത് സംബന്ധിച്ച് ബന്ധപ്പെട്ടവർക്കനുവദിച്ചിരിക്കുന്ന സമയക്രമങ്ങളും സഹിതം റോഡപകടങ്ങളുടെ വിശദമായ അന്വേഷണത്തിനുള്ള നടപടിക്രമങ്ങൾ നിർബന്ധമാക്കാൻ കേന്ദ്ര ഉപരിതല ഗതാഗത, ദേശീയ പാതാ മന്ത്രാലയം 2022 ഫെബ്രുവരി 25-ന് വിജ്ഞാപനം പുറപ്പെടുവിച്ചു. മോട്ടോർ ആക്സിഡന്റ് ക്ലെയിം ട്രിബ്യൂണലിലെ  ക്ലെയിമുകളുടെ ദ്രുത തീർപ്പാക്കലുകൾക്ക് ഇത് വഴിയൊരുക്കും. കൂടാതെ, ഇൻഷുറൻസ് സർട്ടിഫിക്കറ്റിൽ സാധുതയുള്ള മൊബൈൽ നമ്പർ ഉൾപ്പെടുത്തുന്നതും നിർബന്ധമാക്കിയിട്ടുണ്ട്.
മൊബൈൽ നമ്പർ നിർബന്ധമാക്കിയതും DAR മായും ബന്ധപ്പെട്ട പുതുക്കിയ ചട്ടങ്ങൾ കാണാൻ ഇവിടെ ക്ലിക്ക് ചെയ്യുക: https://static.pib.gov.in/WriteReadData/specificdocs/documents/2022/mar/doc20223321601.pdf
പ്രധാനമന്ത്രിയുടെ ഓഫീസ്
പ്രമുഖ എണ്ണ-വാതക കമ്പനി സി.ഇ.ഒ മാരുമായി പ്രധാനമന്ത്രി സംവദിച്ചു
നീതി ആയോഗും പെട്രോളിയം പ്രകൃതിവാതക മന്ത്രാലയവും ചേര്ന്ന് സംഘടിപ്പിച്ച വാര്ഷിക പരിപാടിയില് ഇന്ന് പ്രധാനമന്ത്രി പ്രമുഖ എണ്ണ-വാതക കമ്പനി സി.ഇ.ഒമാരുമായി സംവദിച്ചു.
മാനവവികസനത്തിന്റെ കേന്ദ്രമാണ് ഊര്ജ്ജമെന്ന് ആശയവിനിമയത്തില് ഉയര്ത്തിക്കാട്ടിയ പ്രധാനമന്ത്രി, അതുകൊണ്ടാണ് ഊര്ജ്ജമേഖലയെക്കുറിച്ചുള്ള ചര്ച്ചകള് സുപ്രധാനമാകുന്നതെന്നും പറഞ്ഞു. ശുചിത്വവും താങ്ങാനാകുന്നതും സുസ്ഥിരവുമായ ഊര്ജ്ജം എല്ലാ ഇന്ത്യാക്കാര്ക്കും തുല്യ അളവില് ലഭ്യമാക്കുകയെന്നതാണ് ഗവണ്മെന്റിന്റെ നയത്തിന്റെ മര്മ്മമെന്ന് ചൂണ്ടിക്കാട്ടി പ്രധാനമന്ത്രി അതുകൊണ്ടാണ് രാജ്യം സമഗ്രമായ ഒരു സമീപനം സ്വീകരിച്ചിരിക്കുന്നതെന്നും വ്യക്തമാക്കി.
ഇന്ത്യയെ ആകര്ഷകമായ ഒരു നിക്ഷേപ ലക്ഷ്യസ്ഥാനമാക്കി മാറ്റുന്നതിനായി ഗവണ്മെന്റ് നയപരമായ നടപടികളുടെ ശൃംഖല തന്നെ സ്വീകരിക്കുന്നുണ്ടെന്ന് അടിവരയിട്ട അദ്ദേഹം ഇന്ത്യയില് ഊര്ജ്ജമേഖലയില് വമ്പിച്ച അവസരങ്ങളുണ്ടെന്നും അഭിപ്രായപ്പെട്ടു. പര്യവേഷണ ഉല്പ്പാദനപദ്ധതികളില് ഇന്ത്യ ഇപ്പോള് 100% നേരിട്ടുള്ള വിദേശനിക്ഷേപവും, പൊതുമേഖല റിഫൈനിംഗില് സ്വാഭാവികരീതിയില് 49% നേരിട്ടുള്ള നിക്ഷേപവും അനുവദിക്കുന്നുണ്ട്. ഇത്തരം പരിഷ്ക്കാരങ്ങള് ഈ മേഖലയില് നേരിട്ടുള്ള വിദേശനിപേക്ഷത്തിന്റെ ഒഴുക്ക് വര്ദ്ധിപ്പിക്കുന്നതായി മാറിയിട്ടുണ്ടെന്ന് അദ്ദേഹം പറഞ്ഞു. രാജ്യം വാതകാധിഷ്ഠിത സമ്പദ്ഘടനയിലേക്ക് മാറുന്നതിനുള്ള നടപടികള് സ്വീകരിച്ചുവരികയാണെന്ന് വ്യക്തമാക്കിയ അദ്ദേഹം 'ഒരു രാജ്യം ഒരു വാതക ഗ്രിഡ്' നേടിയെടുക്കുന്നതിനുള്ള ഒരു പൈപ്പ്ലൈന് ശൃംഖല വികസിപ്പിക്കുകയാണെന്നും പറഞ്ഞു. ശുചിത്വമുള്ള പാചക ഗതാഗത ഇന്ധനങ്ങള് വിതരണം ചെയ്യുന്നതിന് വേണ്ടി സിറ്റി ഗ്യാസ് വിതരണ ശൃംഖലകള് വിപുലമാക്കുന്നതിനുള്ള പരിശ്രമങ്ങളെക്കുറിച്ചും അദ്ദേഹം സംസാരിച്ചു. കെമിക്കല്, പെട്രോ-കെമിക്കല് ഉല്പ്പാദനത്തിന്റെയും കയറ്റുമതിയുടെയും ഹബ്ബ് ആകുന്നതിനായി ഇന്ത്യ ലക്ഷ്യം വയ്ക്കുന്നതിനെക്കുറിച്ച് അദ്ദേഹം തുടര്ന്ന് പ്രമുഖമായി ഉയര്ത്തിക്കാട്ടി.
മനുഷ്യന്റെ ആവശ്യങ്ങള്ക്കും അഭിലാഷങ്ങള്ക്കും ചുറ്റുപാടുമുള്ള പ്രകൃതിയുമായി സംഘര്ഷത്തിലേര്പ്പെടാന് കഴിയില്ലെന്ന് അദ്ദേഹം ചൂണ്ടിക്കാട്ടി. മാനവവികസനത്തിലും പരിസ്ഥിതിയുടെ പരിരക്ഷയിലും ഇന്ത്യ വിശ്വസിക്കുന്നുവെന്ന് അദ്ദേഹം വ്യക്തമാക്കി. എത്തനോളിന്റെയും രണ്ടാംതലമുറ എത്തനോളിന്റെയും കംപ്രസ്ഡ് ബയോഗ്യാസിന്റെയും ജൈവഡീസലിന്റെയും ഉപയോഗം വര്ദ്ധിപ്പിച്ചുകൊണ്ട് ഇന്ധനങ്ങളുടെ ഇറക്കുമതി ആശ്രയത്വം കുറയ്ക്കുന്നതിനുള്ള പ്രവര്ത്തനത്തിലാണ് രാജ്യമെന്ന് അദ്ദേഹം കൂട്ടിച്ചേര്ത്തു. സുസ്ഥിര വികസന തത്വത്തിലധിഷ്ഠിതമായികൊണ്ട്, 'ഒരുലോകം ഒരു സൂര്യന്, ഒരു ഗ്രിഡ്' എന്നത് കൂട്ടിച്ചേര്ത്തുകൊണ്ട് അന്താരാഷ്ട്ര സൗരോര്ജ്ജ കൂട്ടായ്മപോലുള്ള പുതിയ സ്ഥാപനങ്ങളെ പരിപോഷിപ്പിക്കുന്നതിന് ഇന്ത്യ പരിശ്രമിക്കുന്നുവെന്നും അദ്ദേഹം പറഞ്ഞു. നേപ്പാള്, ബംഗ്ലാദേശ്, ശ്രീലങ്ക, ഭൂട്ടാന്, മ്യാന്മര് തുടങ്ങിയ അയല്രാജ്യങ്ങളുമായി ഊര്ജ്ജ ഇടപാടുകള് ഇന്ത്യ ശക്തിപ്പെടുത്തുന്നുണ്ടെന്ന് ഇന്ത്യയുടെ 'അയല്ക്കാര് ആദ്യം'നയം ഉയര്ത്തിക്കാട്ടികൊണ്ട് പ്രധാനമന്ത്രി പറഞ്ഞു. അതിവേഗം വളരുന്ന ഇന്ത്യയുടെ ഊര്ജ്ജമേഖല നിക്ഷേപകര്ക്ക് വമ്പിച്ച അവസരങ്ങളാണ് നല്കുന്നതെന്ന് അദ്ദേഹം ഉപസംഹരിച്ചുകൊണ്ട് പറഞ്ഞു. എല്ലാ തരത്തിലുമുള്ള ഊര്ജ്ജ ഉല്പ്പാദനം വര്ദ്ധിപ്പിച്ചുകൊണ്ട് ഇന്ത്യയുടെ പുരോഗതിയുടെയും പങ്കാളിത്ത അഭിവൃദ്ധിയുടെയും പങ്കാളികളാകുന്നതിന് അദ്ദേഹം ആഗോള വ്യവസായസമൂഹത്തെ ക്ഷണിച്ചു.
എണ്ണ-വാതകമേഖലയില് നിന്ന് ഏകദേശം 40 സി.ഇ.ഒമാരുടെ പങ്കാളിത്തത്തിന് പരിപാടി സാക്ഷിയാകുകയും ഏകദേശം 28 പ്രമുഖര് തങ്ങളുടെ വീക്ഷണം പ്രധാനമന്ത്രിക്ക് മുന്നില് അവതരിപ്പിക്കുകയും ചെയ്തു.
പ്രധാനമന്ത്രിയുടെ ഓഫീസ്
റാണി ലക്ഷ്മിഭായിയെ അവരുടെ ജയന്തി ദിനത്തിൽ പ്രധാനമന്ത്രി അനുസ്മരിച്ചു
പ്രധാനമന്ത്രി ശ്രീ നരേന്ദ്ര മോദി റാണി ലക്ഷ്മിഭായിയെ അവരുടെ ജയന്തി ദിനത്തിൽ അനുസ്മരിച്ചു. അവരുടെ ധീരതയും നമ്മുടെ രാഷ്ട്രത്തിന് നൽകിയ മഹത്തായ സംഭാവനയും ഒരിക്കലും മറക്കാനാവില്ലെന്ന് ശ്രീ മോദി പറഞ്ഞു.
പ്രധാനമന്ത്രി ട്വീറ്റ് ചെയ്തു;
"റാണി ലക്ഷ്മിഭായിയെ അവരുടെ ജയന്തി ദിനത്തിൽ അനുസ്മരിക്കുന്നു. അവരുടെ ധീരതയും നമ്മുടെ രാഷ്ട്രത്തിന് നൽകിയ മഹത്തായ സംഭാവനയും ഒരിക്കലും മറക്കാനാവില്ല. കൊളോണിയൽ ഭരണത്തോടുള്ള അവരുടെ ഉറച്ച എതിർപ്പിന് അവർ പ്രചോദനമാണ്. കഴിഞ്ഞ വർഷം ഈ ദിവസം ഝാൻസി സന്ദർശിച്ചതിന്റെ നേർക്കാഴ്ചകൾ പങ്കുവെക്കുന്നു."
സൂക്ഷ്മ, ചെറുകിട, ഇടത്തരം മന്ത്രാലയം
ഖാദി ഇന്ത്യ പ്രശ്നോത്തരി മത്സരത്തിന് ഉപരാഷ്ട്രപതി നാളെ തുടക്കം കുറിക്കും
(ന്യൂ ഡൽഹി, ആഗസ്റ്റ് 30, 2021
'അമൃത് മഹോത്സവ് ഖാദിയ്ക്കൊപ്പം' എന്ന ഡിജിറ്റൽ പ്രശ്നോത്തരി മത്സരത്തിന് ഉപരാഷ്ട്രപതി ശ്രീ എം വെങ്കയ്യ നായിഡു നാളെ ന്യൂ ഡൽഹിയിൽ തുടക്കം കുറിക്കും. ആസാദി കാ അമൃത് മഹോത്സവ് ആഘോഷങ്ങളുടെ ഭാഗമായി ഖാദി ആൻഡ് വില്ലേജ് ഇൻഡസ്ട്രീസ് കമ്മീഷൻ  ആണ് പ്രശ്നോത്തരി മത്സരം തയ്യാറാക്കിയിട്ടുള്ളത്.
ഇന്ത്യൻ സ്വാതന്ത്ര്യ സമരം, സ്വാതന്ത്ര്യ സമരസേനാനികളുടെ ത്യാഗങ്ങൾ, സ്വാതന്ത്ര്യസമര കാലം മുതൽ ഖാദിയ്ക്കുള്ള പൈതൃകം എന്നിവയുമായി പൊതുജനങ്ങൾക്കുള്ള ബന്ധം വർദ്ധിപ്പിക്കാനാണ് പ്രശ്നോത്തരിയിലൂടെ ലക്ഷ്യമിടുന്നത്. ഇന്ത്യൻ സ്വാതന്ത്ര്യ സമര ചരിത്രം, സ്വദേശി മുന്നേറ്റത്തിൽ ഖാദി വഹിച്ച പങ്ക്, ഇന്ത്യൻ രാഷ്ട്രീയം എന്നിവയുമായി ബന്ധപ്പെട്ട ചോദ്യങ്ങൾ ആകും പ്രശ്നോത്തരിയിൽ ഉൾപ്പെടുത്തുക.
2021 ഓഗസ്റ്റ് 31 മുതൽ സെപ്റ്റംബർ 14 വരെ 15 ദിവസ കാലമായിരിക്കും പ്രശ്നോത്തരി ഉണ്ടാവുക. KVIC യുടെ എല്ലാ ഡിജിറ്റൽ പ്ലാറ്റ്ഫോമുകളിലും ദിവസേന അഞ്ചു ചോദ്യങ്ങൾ വീതം നൽകുന്നതാണ്. പ്രശ്നോത്തരിയിൽ പങ്കെടുക്കാൻ താല്പര്യപ്പെടുന്നവർ https://www.kviconline.gov.in/kvicquiz/ എന്ന വെബ്സൈറ്റ് സന്ദർശിക്കുക. 100 സെക്കൻഡ് സമയത്തിനുള്ളിൽ 5 ചോദ്യങ്ങൾക്കും മത്സരാർത്ഥികൾ ഉത്തരം നൽകേണ്ടതാണ്. ദിവസവും രാവിലെ 11ന് ആരംഭിക്കുന്ന പ്രശ്നോത്തരി 12 മണിക്കൂർ നേരം അതായത് രാത്രി 11 വരെ ലഭ്യമാണ്.
ഏറ്റവും കുറഞ്ഞ സമയം കൊണ്ട് കൂടുതൽ ശരിയുത്തരങ്ങൾ നൽകുന്ന മത്സരാർഥികളെ ഓരോ ദിവസവും വിജയികളായി പ്രഖ്യാപിക്കും. എല്ലാ ദിവസവും മൊത്തം 21 പേരെ വിജയികളായി  പ്രഖ്യാപിക്കുന്നതാണ്. പ്രതിദിനം എൺപതിനായിരം രൂപ മൂല്യമുള്ള ഖാദി ഇന്ത്യ e-കൂപ്പണുകൾ വിജയികൾക്ക് സമ്മാനിക്കും. www.khadiindia.gov.in എന്ന KVIC യുടെ ഓൺലൈൻ പോർട്ടലിൽ ഇവ ഉപയോഗിച്ച് സാധനങ്ങൾ വാങ്ങാവുന്നതാണ്.
വാര്ത്താവിതരണ പ്രക്ഷേപണ മന്ത്രാലയം
കാന് ചലച്ചിത്ര മേളയിലെ 'മാര്ച്ച് ഡു കാന്സി'ല് 'കാന്സ് നെക്സ്റ്റ്' സെഷനില് മുഖ്യ പ്രഭാഷണം നടത്തി കേന്ദ്ര സഹ മന്ത്രി ഡോ. എല് മുരുകന്
കാനില് എത്തിയ പുതിയ ഇന്ത്യന് സ്റ്റാര്ട്ട് അപ്പുകളുമായി കേന്ദ്ര സഹ മന്ത്രി സംവദിച്ചു
ലോക പ്രശസ്തമായ കാന് ചലച്ചിത്ര മേളയുടെ ഭാഗമായി 'മാര്ച്ച് ഡു കാന്സി'ല് 'കാന്സ് നെക്സ്റ്റ്്' സംവാദ സെഷനില് കേന്ദ്ര സഹമന്ത്രി ഡോ. എല് മുരുകന് മുഖ്യ പ്രഭാഷണം നടത്തി. ഓഡിയോ വിഷ്വല് ഗെയ്മിങ് മേഖലകളില് ഇന്ത്യയില് നിന്നുള്ള പുതിയ സ്റ്റാര്ട്ട് അപ്പുകളുമായി മന്ത്രി ആശയവിനിമയം നടത്തി. ലോകത്തിലെ ഏറ്റവും ഊര്ജ്ജസ്വലമായ സ്റ്റാര്ട്ടപ്പ് ആവാസവ്യവസ്ഥകളിലൊന്നാണ് ഇന്ത്യയെന്ന് അദ്ദേഹം പറഞ്ഞു. കഥ പറച്ചിലിന്റെ നാടായ ഇന്ത്യ ലോകത്തിന്റെ ഉള്ളടക്ക കേന്ദ്രമായി മാറിയിരിക്കുന്നു. ഒടിടി ഉള്പ്പെടെ, പുതിയ സാങ്കേതിക മേഖലകളിലേക്കുന്ന പുതിയ സംരംഭങ്ങള്ക്ക് വേണ്ടത്ര പിന്തുണ ഇന്ത്യ ഉറപ്പാക്കുന്നുവെന്നും അദ്ദേഹം പറഞ്ഞു.
ചലച്ചിത്ര നിര്മാണത്തിന്റെ പുതിയ തലങ്ങളിലേക്കു വലിയ സംഭാവന നല്കാന് ഇന്ത്യക്കു കഴിയുമെന്നു കേന്ദ്ര സഹ മന്ത്രി വ്യക്തമാക്കി. ഇന്ത്യയില് നിന്നുള്ള 5 സ്റ്റാര്ട്ടപ്പുകള് കാനില് മത്സരാധിഷ്ഠിതമായി രംഗത്തുള്ളതില് ആഹ്ലാദമുണ്ടെന്നു പറഞ്ഞ ഡോ. എല് മുരുകന്, അവരുടെ ആശയങ്ങള് നിര്മ്മാതാക്കളെയും മറ്റും സ്വാധീനിക്കുമെന്നും അവരുടെ ഉല്പ്പന്നങ്ങള്ക്കു വിശാലമായ പ്ലാറ്റ്ഫോം ലഭിക്കുമെന്നു പ്രതീക്ഷിക്കുന്നതായും പറഞ്ഞു. വളര്ന്നുവരുന്ന പ്രതിഭകള്ക്കും ഓഡിയോ വിഷ്വല്സ്, ചലച്ചിത്ര നിര്മാണ മേഖലകളിലെ സ്റ്റാര്ട്ടപ്പുകള്ക്കും വേദിയൊരുക്കുന്നതിന് കാന്സ് നെക്സ്റ്റിലെ സംഘാടകരെ മന്ത്രി അഭിനന്ദിച്ചു.
വിനോദ മേഖലയുടെ ഭാവി കണ്ടെത്താന് ശ്രമിക്കുന്ന പ്ലാറ്റ്ഫോമാണ് കാന്സ് നെക്സ്റ്റ്. നവീനാശയങ്ങള്ക്കുള്ള വികസന സൗകര്യങ്ങളും ഇതില് ലഭ്യമാകും. ലോകോത്തര സര്ഗ്ഗാത്മകതയെ പുതുപുത്തന് വ്യവസായ മേഖലകളുമായും നവീന സാങ്കേതികവിദ്യകളുമായും കൂട്ടിയിണക്കി പങ്കാളിത്തം വര്ദ്ധിപ്പിക്കുകയും ബിസിനസ്സ് അവസരങ്ങള് വളര്ത്തുകയും ചെയ്യുന്ന സവിശേഷമായ കൂട്ടായ്മയാണിത്.
കേന്ദ്ര സഹമന്ത്രി ശ്രീ. മുരുഗന് വില്ലേജ് ഇന്റര്നാഷണല് റിവിയേരയിലെ ഇന്ത്യ പവലിയനും സന്ദര്ശിച്ചു.
ഫ്രാന്സിലെ ഇന്ത്യന് സ്ഥാനപതി ശ്രീ. ജാവേദ് അഷ്റഫുമായും ഉദ്യോഗസ്ഥരുമായും പ്രതിനിധികളുമായും സിനിമാ പ്രവര്ത്തകരുമായും അദ്ദേഹം സംവദിച്ചു.
--ND--
(Visitor Counter : 66
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂ ഡൽഹി: ഏപ്രിൽ 1, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 184.31 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 13,672 പേർ; ചികിത്സയിലുള്ളത് ആകെ രോഗബാധിതരുടെ 0.03%.
കഴിഞ്ഞ 24 മണിക്കൂറിനിടെ 1,918 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,24,90,922 ആയി; രോഗമുക്തി നിരക്ക് 98.76%
കഴിഞ്ഞ 24 മണിക്കൂറിൽ 1,335 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.22%; പ്രതിവാര രോഗസ്ഥിരീകരണ നിരക്ക് 0.23%
ആകെ നടത്തിയത് 78.97 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 6,06,036 പരിശോധനകൾ
RRTN